section_heading: Povijest
paragraph_text: Inspirirani sastavima Fugazi i Drive Like Jehu, Cedric Bixler-Zavala i Jim Ward su 1993. osnovali At The Drive-In. U sastavu su još bili Omar Rodriguez-Lopez na gitari, Paul Hinojos na bas-gitari i Tony Hajjar na bubnjevima. Njihova glazba je bila snažnog hardcore post punk zvuka s tekstovima punima tajnovitosti i metaforičnosti. Svoj prvi EP Hell Paso su izdali 1994. godine. Njihov najpoznatiji album je bio Relationship of Command, koji im je bio i zadnji u njihovoj karijeri.